مولود چاووش اوغلو آذربایجانا گئدیر
تورکیهنین خاریجی ایشلر ناظیری مؤلود چاووش اوغلونون آذربایجانا سفر پروگرامی آچیقلاندی.
خاریجی ایشلر ناظیری نوامبرین 30-دا باکی-دا کئچیریلهجک تورکیه-آذربایجان-پاکیستان اوچلو خاریجی ایشلر ناظیرلری ییغینجاغی ایله1 دسامبردا تشکیل ائدیلهجک افغانیستان ایله علاقهلی "آسیانین قلبی" - ایستانبول پروسسینین 7-جی ناظیرلر کنفرانسینا قاتیلاجاق.
تورکیه، آذربایجان و پاکیستان خاریجی ایشلر ناظیرلرینین اوچ طرفلی گؤروشونده 3 اؤلکه آراسیندا علاقهلرین بوتون ساحهلرده اینکیشاف ائتدیریلمهسی موذاکیره اولوناجاق، بولگه سل و اولوسلار آراسی مسئلهلرله باغلی فیکیر موبادیلهسی آپاریلاجاق.
آذربایجان پرزیدنتی الهام علی یف خاریجی ایشلر ناظیری مولود چاووش اوغلونو قبول ائدجگی گؤزلنیلیر.
مولود چاووش اوغلو تدبیره قاتیلان اؤلکهلرین خاریجی ایشلر ناظیری و دیگر رسمیلری ایله ایکی طرفلی گؤروشلر ده کئچیرمهسی ده پلانلاشدیریلیر.
خاطیرلاداق کی، نوامبرین 30-دا و دسامبرین 1-ده باکیدا "آسیانین قلبی" - ایستانبول پروسسی تشببوسو 7-جی ناظیرلر کنفرانسی دا کئچیریلهجک. آذربایجان حاضیردا افغانیستانلا بیرلیکده پروسسه همصدرلیک ائدیر. ناظیرلرین گؤروشونه همچنین تشببوسون ایشتیراکچیلاری اولان دیگر اؤلکهلردن یوکسک وظیفهلی نمایندهلرین قاتیلاجاغی گؤزلنیلیر. افغانیستان پرزیدنتی محمد اشرف غنی توپلانتیدا ایشتیراک ائتمک اوچون آذربایجانا سفر ائدهجک.
azb_Arab azb_Arab azb_Arab azb_Arab azb_Arab azb_Arab azb_Arab